stanford-oval/wikipedia huggingface dataset:
Leopardikissa

| Leopardikissa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Petoeläimet Carnivora
Heimo::  Kissaeläimet Felidae
Suku::  Prionailurus
Laji::  bengalensis
Kaksiosainen nimi
 Prionailurus bengalensis  (Kerr, 1792) 
 Leopardikissan levinneisyys
Katso myös
   Leopardikissa Wikispeciesissä   Leopardikissa Commonsissa 
Infobox OKNimi-testi OKIUCN-testi OK: 
Leopardikissa  eli bengalinkissa[lähde? ] eli aasianmetsäkissa (Prionailurus bengalensis) on pieni kissaeläin, joka elää itäisessä, kaakkoisessa ja eteläisessä Aasiassa. Sitä metsästetään etenkin Kiinassa sen turkin vuoksi, vaikka sitä paikoin myös suojellaan. Suomen Lajitietokeskus suosittelee käytettäväksi lajista nimeä aasianmetsäkissa.
Ulkonäkö ja koko

Se on noin kotikissan kokoinen, mutta alueelliset erot ovat huomattavia: Indonesiassa sen keskimääräinen koko on 45 cm ja häntä 20 cm, mutta Amurin tienoilla mitat ovat 60 cm ja 40 cm. Se painaa 2–8 kg. Jalat ovat pitemmät kuin kotikissalla. Myös turkin väri vaihtelee: eteläisillä populaatioilla se on keltainen mutta pohjoisilla hopeanharmaa. Rinta ja pään alaosa ovat valkoiset. Leopardikissalla on mustia merkkejä, jotka voivat olla alalajista riippuen läikkiä tai ruusukkeita. Korvien taustat ovat mustat ja niissä on näkyvät, valkoiset pilkut, suuret silmät. Kissan elinikä on 10–15 vuotta.
Levinneisyysalue ja elinympäristö

Leopardikissa levinneisyysalue on yksi kissaeläinten laajimpia. Sitä tavataan pohjoisessa Venäjän Kaukoidässä ja etelässä Singaporessa. Afganistan on lajin läntisin elinalue. Sieltä sen levinneisyysalue jatkuu Intian niemimaan halki Kiinaan, Korean niemimaalle ja Kaakkois-Aasiaan. Leopardikissa on myös Japanin ainoa villi kissaeläin. Siellä sitä tavataan Tsushiman ja Iriomoten saarilla.
Tämän kissan elinaluetta ovat metsät ja sademetsät sekä alavilla mailla että vuoristoalueilla, ei yleensä kuitenkaan kuivilla seuduilla. Koillis-Aasiassa ne suosivat erityisesti avoimia mäntymetsiköitä. Asuinseuduksi kelpaavat myös puoliaavikot ja ihmisten lähellä maatalousalueet. Se elää lähellä vesistöjä, ja sitä on tavattu jopa kolmen kilometrin korkeudessa.
Ravinto

Se on yöeläin ja syö yleensä jyrsijöitä, lintuja, kalaa, matelijoita ja pieniä nisäkkäitä. Kylissä se on vaaraksi siipikarjalle. Se saalistaa sekä maassa että puissa.
Elintavat ja lisääntyminen

Leopardikissa kiipeää taitavasti puihin. Se osaa myös uida, mutta ui harvoin. Se on yksineläjä kiima-aikaa lukuun ottamatta. Pentueeseen kuuluu 2–4 pentua, ja kantoaika on 65–70 päivää. Pesä on ontossa puussa tai maankolossa.
Alalajit

Prionailurus bengalensis bengalensis, Intia, Bangladesh, Kaakkois-Aasian manner, Yunnan
Prionailurus bengalensis borneoensis, Borneo
Prionailurus bengalensis chinensis, Kiina, Taiwan
Amurinleopardikissa  Prionailurus bengalensis euptilura, itäinen Siperia, Mongolia
Prionailurus bengalensis horsfieldi, Himalaja
iriomotenkissa Prionailurus bengalensis iriomotensis, Iriomoten saari, Japani
Prionailurus bengalensis javaensis, Jaava, Bali
Prionailurus bengalensis manchurica, Mantšuria
Prionailurus bengalensis minutus, Filippiinit
Prionailurus bengalensis sumatranus t. sumatranensis, Sumatra
Prionailurus bengalensis trevelyani, itäinen Pakistan
Erityisen kiinnostava on yksinomaan pienellä Japanin Iriomoten saarella elävä alalaji iriomotenkissa (P. b. iriomotensis). Se tuli tietoon vasta vuonna 1965. Silloin sen kuvasi tieteelle japanilainen kirjailija ja luonnontutkija Yukio Togawa. Kun se löydettiin, sitä pidettiin kadonneen lajin jälkeläisenä, ja se sijoitettiin omaan sukuunsa Mayailurus. Näkemyksestä keskustellaan yhä, ja jotkut auktoriteetit luokittelevat iriomotenkissan edelleenkin omaksi lajikseen, koska se poikkeaa ulkonäöltään hyvin paljon mantereen leopardikissasta. Nykyisen käsityksen mukaan se on luokiteltava Prionailurus-sukuisen leopardikissan alalajiksi. Sen paino on 4–7 kg, ja sen ruumiilla on mittaa 50–60 cm. Sen turkki on tummanruskea, häntä on tuuhea, eikä se pysty vetämään sisään kynsiään. Iriomontenkissa on hyvin uhanalainen, ja sen määrä on arvioitu alle sadaksi yksilöksi.
Niin kutsuttu ”tsušimankissa” löydettiin vasta vuonna 1988. Sitäkin pidettiin alkuun omana lajinaan, sitten leopardikissan alalajina ja nyt Mantšurian alalajin F. b. Manchurica muotona.
Bengali on luotu risteyttämällä leopardikissoja kesykissan kanssa.
Aiheesta muualla

Laji.fi: Aasianmetsäkissa (Prionailurus bengalensis)
Tunturisusi.com (anonyymi yksityinen sivusto)
ITIS: Prionailurus bengalensis (englanniksi)
Pherobase: Semiochemicals of Prionailurus bengalensis, the Indian leopard cat (englanniksi)
Ludwig Börne

Ludwig Börne Moritz-Daniel Oppenheimin maalaus, 1827.
Karl Ludwig Börne, alkujaan Loeb (Löb) Baruch, (6. toukokuuta 1786 Frankfurt am Main – 12. helmikuuta 1837 Pariisi) oli saksanjuutalainen poliittinen kirjailija ja satiirikko. Hän kuului Nuori Saksa -liikkeeseen.
Börne oli alkuaan lääketieteen ylioppilas, siirtyi sitten juridisiin tutkimuksiin ja antautui lopulta sanomalehtimieheksi ja kirjailijaksi. Börne oli hehkuva poliittisen vapauden esitaistelija, Nuoren Saksan ensimmäisiä tienraivaajia ja kuuluisimpia nimiä. Kuuluisuutensa Börne on saavuttanut varsinkin tulisilla, taantumusta ja Saksan tyrehtyneitä oloja verisesti vitsovilla Pariisin-kirjeillään, Pariser Briefe, jotka hän poliittisessa maanpaossa kirjoitti ihailemastaan Pariisista käsin. Börnen kirjoitustapa on leimahtelevaa, terävää, mutta kiihkoilevan yksipuolista sekä lukijaa ehkä uuvuttavaa. Börnen katkera viha Goetheä vastaan on myöskin liittänyt hänen nimeensä jonkinmoisen herostranttisen kaiun. Adolf Menzeliä vastaan Börne on kirjoittanut kiistakirjoituksen Menzel, der Franzosen-fresser.
Börne kirjoitti myöskin teatteri- ja kirja-arvosteluja, joissa kuitenkin häiritsee ahdas, tuomitseva maailmankatsomus, vaikka hänellä toisinaan onkin varsin teräviä huomautuksia.
Teokset

Gesammelte Schriften, neljä osaa, 1829–1834
Nachgelassene Schriften, kuusi osaa, Mannheim, 1844–1850
Nachgelassene Schriften, 12 osaa, Hamburg, 1862–1863, reprint 1868
Nachgelassene Schriften, muokannut A. Klaar, kahdeksan osaa Leipzig, 1900
Börnes Leben, Hamburg: K. Gutzkow, 1840
L. Börne, sein Leben und sein Wirken, Berlin: M. Holzmann, 1888
Börnes Briefe an Henriette Herz, 1802–1807
Börnes Berliner Briefe, Berlin, 1905
Historiche Schriften, Darmstadt: G. Gervinus, 1838
Hovedströmninger i det 19 de Aarhundredes Litteratur vol. vi. Köpenhavn: G. Brandes, 1890; saks. käännös 1891; engl. käännös 1905
Das junge Deutschland, Stuttgart: J. Proelss, 1892
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Ludwig Börne Wikisitaateissa
Ron Masak

| Ron Masak |
| --- | --- |

Henkilötiedot
Syntynyt: 1. heinäkuuta 1936 Chicago, Illinois, Yhdysvallat
Kuollut: 20. lokakuuta 2022 (86 vuotta) Thousand Oaks, Kalifornia, Yhdysvallat
Ammatti:  näyttelijä
Näyttelijä
Aktiivisena:  1959–2022
Aiheesta muualla
IMDb 
Ronald Alan Masak (1. heinäkuuta 1936 Chicago – 20. lokakuuta 2022 Thousand Oaks, Kalifornia) oli yhdysvaltalainen näyttelijä. Parhaiten hänet tunnetaan sarjasta Murhasta tuli totta seriffi Mort Merzgerin roolista.
Masak opiskeli teatteritaidetta Chicago City Collegessa ja teki ensiesiintymisensä lavalla vuonna 1954. Hän sai 1960- ja 1970-luvuilla osia useista tunnetuista televisiosarjoista. Televisioura alkoi vuonna 1960 antologiasarjan Hämärän rajamailla jaksosta. Tämän jälkeen Masak näytteli muun muassa sarjoissa The Monkees (1968), Salainen agentti 86 (1968), Unelmatyttöni (1968–1969), Vaimoni on noita (1969–1970), The Mary Tyler Moore Show (1971), Love Thy Neighbor (1973), Police Story (1975–1978) and Wonder Woman (1978).
Masakista tuli tunnettu televisiosarjasta Murhasta tuli totta, jossa hän näytteli seriffi Mort Merzgeria. Hän oli mukana sarjassa vuodesta 1985 aina sen loppuun 1996. Masakin roolihahmo esiintyi yli 40 jaksossa. Masak sai 1980- ja 1990-luvuilla mainetta myös mainoksista, ja hänet tunnettiin ”Mainosten kuninkaana”. Hän teki taustakerrontaa muun muassa Vlasic Picklesin ja Rice-A-Ronin mainoksiin. Vlasic Picklesin äänenä Masak oli peräti 15 vuotta.
Masak oli naimisissa Kay Knebesin kanssa ja heillä on kuusi lasta.
Loratadiini

| --- | --- |

Loratadiini
Systemaattinen (IUPAC) nimi
Etyyli-4-(8-kloori-5,6-dihydrobentso[1,2]syklohepta[2,4-b]pyridin-11-ylideeni)piperidiini-1-karboksylaatti
Tunnisteet
CAS-numero: 79794-75-5
ATC-koodi: R06AX13
PubChem CID: 3957
DrugBank: DB00455
Kemialliset tiedot
Kaava: C22H23N2ClO2 
Moolimassa: 382,88
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 134–136 °C
Farmakokineettiset tiedot
Hyötyosuus: Lähes 100 %
Proteiinisitoutuminen: 97-99 %
Metabolia: Hepaattinen
Puoliintumisaika: 8 h
Ekskreetio: Virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Loratadiini on eräs antihistamiinien ryhmään kuuluva lääkeaine. Lääkettä myydään reseptivapaasti, ja useilla nimillä, kuten Clarityn ja Tuulix. Loratadiinin tärkein hoitoaihe on allergisen nuhan ja silmien vuotelun (ylimääräisen, haittaavan kosteuden) hoito. Loratadiinin aineenvaihduntatuotetta desloratadiinia käytetään myös samaan tarkoitukseen.
Muuta erityistä huomioitavaa

Loratadiinin käyttö tulee kokonaan lopettaa 2 vrk ennen allergiatesteihin menoa. Muutoin testitulokset voisivat vääristyä.
Aiheesta muualla

http://www.yliopistonverkkoapteekki.fi/epages/KYA.sf/fi_FI/?ObjectPath=/Shops/KYA/Categories/Allergianhoito/Antihistamiinit%5B1%5D/Loratadiini
http://www.laakeinfo.fi/Medicine.aspx?m=1036&i=MSD_CLARITYN
Human Metabolome Database (HMDB): Loratadine (englanniksi)
Kyoto Encyclopedia of Genes and Genomes (KEGG): Loratadine (englanniksi)
ChemBlink: Loratadine (englanniksi)
League of Legends

| League of Legends |
| --- | --- |
 Pelin logo vuodesta 2019
Kehittäjä:  Riot Games
Julkaisija:  Riot Games
Jakelija:  Riot Games ja Epic Games Store
Ohjaaja:  Tom "Zileas" Cadwell Shawn "Babagahnoosh" Carnes
Tuottaja:  Steven Snow Travis "Volibar" George
Suunnittelija:  Rob Garret Steve "Guinsoo" Feak
Pelisarja:  League of Legends
Julkaistu:   27. lokakuuta 2009
Lajityyppi:  strategiapeli taisteluareenamoninpeli
Pelimuoto:  moninpeli ja yhteistyömoodi
Ikäluokitus:  ESRB: E10+  Virheellinen ESRB-arvo PEGI: 12
Alusta:  Microsoft Windows, OS X
Hinnoittelutapa:  ilmaispeli
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK     : 
League of Legends (lyhenne LoL) on Riot Gamesin kehittämä ja julkaisema taisteluareenamoninpeli, joka julkaistiin vuonna 2009 Microsoft Windowsille, ja myöhemmin vuonna 2013 OS X:lle. Peli on saanut inspiraationsa Warcraft III: The Frozen Throne -pelin moninpelikartasta Defense of the Ancients.
League of Legendsissä pelaajat pelaavat yhdessä neljän muun hahmon kanssa toista joukkuetta vastaan ainutlaatuisia kykyjä omaavan hahmon roolissa. Suosituimmassa pelimuodossa joukkueiden tehtävänä on tuhota toisen joukkueen tukikohdassa sijaitseva Nexus. Jokainen League of Legends -ottelu on erillinen. Hahmot aloittavat melko heikkoina ja kasvattavat voimiaan pelin edetessä kullan ja kokemuksen avulla.
Peli vastaanotettiin hyvin julkaistaessa ja sen suosio on kasvanut vuosien varrella. League of Legends oli heinäkuuhun 2012 mennessä pelatuin PC-peli tuntimäärässä mitattuna Pohjois-Amerikassa ja Euroopassa. Tammikuussa 2014 League of Legendsillä oli 67 miljoonaa kuukausittaista pelaajaa, joista 27 miljoonaa pelasi sitä päivittäin.
League of Legends on myös suosittu kilpapelaamisessa. Pelille on järjestetty omia alueellisia kilpapelisarjoja, joista suurimmat ovat LPL (Kiina), LCK (Etelä-Korea), LEC (Eurooppa), LCS (Pohjois-Amerikka), PCS (Taiwan, Hong-Kong, Kaakkois-Aasia), VCS (Vietnam), LCL (Venäjä, Itsenäisten valtioiden yhteisö), LLA (Latinalainen Amerikka), TCL (Turkki), CBLOL (Brasilia), LJL (Japani) ja LCO (Oseania). Jokaisesta alueellisesta kilpasarjasta pääsee aikaisemman menestyksen perusteella 1-4 joukkuetta kilpailemaan syksyisin pelattaviin maailmanmestaruuskilpailuihin, joiden palkintopotti oli 2,3 miljoonaa dollaria vuonna 2014.
Peliin perustuu myös televisiosarja Arcane.
Pelaaminen

League of Legendsissä pelaajat omaksuvat yksittäisen hahmon roolin. Hahmoilla on ainutlaatuisia kykyjä, joita on yhteensä viisi suurimmalla osalla hahmoista. Hahmoja pelissä on tällä hetkellä 156 (syyskuu 2021). Hahmot on lajiteltu eri tyyppeihin, jotka osoittavat hahmon pelityylin.
Pelissä lyöttäydytään viiden pelaajan ryhmiin, jotka taistelevat toisiansa vastaan.
Pelaajat kehittyvät tasoittain ja saavat kokemusta surmaamalla toisen joukkueen hahmoja, jotka ovat joko toisten pelaajien tai tekoälyn ohjaamia, ja taistelijoita, jotka syntyvät ajoittain joukkueiden tukikohtaan ja hyökkäävät vastustajan taistelijoiden, tornien ja hahmojen kimppuun. Klassisessa pelimuodossa pelin kartta on jaettu kolmeen eri väylään, joita pitkin taistelijat kulkevat, viidakkoalueeseen, johon puolueettomat hirviöt syntyvät, ja tukikohtiin, joihin pelaajien hahmot syntyvät ja joissa pelaajat voivat ostaa tavaroita tehdäkseen hahmostaan voimakkaamman. Tavaroita ostetaan kullalla, jota pelaajat ansaitsevat passiivisesti joka sekunti. Klassisen pelimuodon aloituksessa kultaa on 500. Kultaa kerätään myös saamalla tappava osuma vastustajan taistelijoihin, surmaamalla vastustajan hahmoja ja tuhomalla vastustajan tykkitorneja. Peli päättyy, kun toinen joukkueista on tuhonnut vastustajansa Nexuksen, tukikohdassa sijaitsevan suojatun rakennuksen, tai jompikumpi joukkue luovuttaa.
Jokaisesta ottelusta pelaajat ansaitsevat kokemuspisteitä, joita pelaaja tarvitsee uuden tason saavuttamiseen. Uuden tason saavutettuaan pelaaja saa erilaisia palkintoja ja essenceä, jota voi käyttää esimerkiksi hahmojen ostamiseen. Peliin voi käyttää myös oikeaa valuuttaa, jolla voi myös ostaa hahmoja tai niitä koristavia ulkoasuja.
Pelaaminen > Muut pelimuodot > Howling Abyss

Vuonna 2012 peliin julkaistiin uusi pelimuoto, jossa haetaan intensiivisempää ja nopeampaa ottelua normaaliotteluun verrattuna. Karttana toimii sama kuin pelin tutoriaalissa, jossa opetetaan pelin perusmekaniikat. Pelimuodossa kaikki pelaajat ottelevat yhdellä suoralla kaistaleella, joiden molemmissa päissä ovat Nexukset. Alussa pelaajat ovat tasolla 3 ja saavat 1400 kultaa. Pelistä erikoisen tekee se, ettei tukikohtaan voi palata "recall"-komennolla eikä kaupasta voi ostaa mitään tukikohdasta poistuttuaan. Myös tiettyjä tavaroita on poistettu kaupasta. Keväällä 2013 karttaa muutettiin Lissandra-hahmon julkaisun myötä. Nimi muutettiin Howling Abyssiksi ja uusi pelimuoto ARAM (lyhenne all random, all mid) julkaistiin. ARAM:ssa pelaajien hahmot valitaan satunnaisesti, mutta pelaaja voi halutessaan arpoa hahmon uudestaan korkeintaan kaksi kertaa. Pelaaja voi vaihtaa hahmoaan myös muiden pelaajien kanssa.
Pelaaminen > Kiertävät pelimuodot

League of Legendsissä oli monia pelimuotoja, jotka vaihtuivat ajoittain. Näitä pelimuotoja olivat URF (Ultra Rapid Fire), Nexus Blitz, One for All, Hexakill, Ascension, Hunt of the Blood Moon, Nexus Siege, Dark Star: Singularity, Doom Bots of Doom, Definitely Not Dominion, Hexakill: Twisted Treeline, Legend of the Poro King, Invasion, All Random Summoner's Rift, OVERCHARGE, Nemesis Draft ja ARURF (All Random Ultra Rapid Fire). Näistä vain pieni osa on ollut enää nykypäivänä pelattavissa mm. URF, ARURF, Nexus Blitz, One for All ja Legend of the Poro King. Kiertävät pelimuodot otettiin pois käytöstä huhtikuussa 2018.
Pelaaminen > Poistetut pelimuodot > Twisted Treeline

Lokakuussa 2012 pelin pienempi pelikenttä, Twisted Treeline, koki suuria muutoksia, kun uusia esineitä lisättiin, maastoa muutettiin huomattavasti, viidakon neutraaleja hirviöitä muutettiin, vanhan lohikäärmeen tilalle tuli uusi ja suurempi neutraali hirviö ja viidakkoon lisättiin kaksi alttaria, jotka pelaajien valloitettua antavat parannuksia, kuten lisää vahinkoa ja lisää kultaa tapoista, ja pelikenttään lisättiin tuki tekoälypelaajille. Twisted Treelineä voi pelata normal- ja joukkueiden ranked-pelimuodoissa. Vuonna 2019 Twisted Treeline pelimuoto poistettiin pelistä.
Pelaaminen > Poistetut pelimuodot > Dominion

League of Legendsiin julkaistiin vuonna 2013 uusi pelimuoto Dominion. Dominion on muodoltaan pyöreä kenttä ja poikkeaa pelityyliltään huomattavasti tavallisesta pelistä. Dominionissa on viisi tornia valloitettavina pisteinä, joita joukkueet yrittävät saada haltuunsa. Joukkue, jonka hallinnassa on vähemmän torneja, menettää oman Nexuksensa elämäpisteitä vastapuolen hallitsemien pisteisen mukaisesti. Vastustajan Nexus menettää elämäpisteitä myös tapettaessa vastustajia, mutta vain häviävän vähän. Myös joitain esineet ja kykyjä on muokattu pelimuotoa varten.
Riot Games poisti Dominion-pelimuodon helmikuussa 2016 sen vähäisen pelaajamäärän vuoksi.
Ranking

Pelaajat voivat pelata ranked-pelejä, jotka määrittävät pelaajan rankingin eli tason. Taso määräytyy pelaajan mmr-luvulla (Match Making Rating), joka perustuu elo-lukuun. Luku määrittää pelaajan sijoittumisen eri liigoihin, jotka ovat (paremmuusjärjestyksessä) Iron, Bronze, Silver, Gold, Platinum, Diamond, Master, Grandmaster ja Challenger. Kaikki liigat on jaettu neljään divisioonaan, paitsi Master, Grandmaster ja Challenger, jotka sisältävät vain yhden divisioonan. Pelaaja nousee divisioonissa voittamalla karsinnan, joka pelataan paras kolmesta -menetelmällä. Liigan korkeimmasta divisioonasta voi nousta korkeampaan liigaan voittamalla paras viidestä -menetelmällä pelattavan karsinnan.
Aiheesta muualla

Wikimedia Commonsissa on kuvia tai muita tiedostoja aiheesta .
Pelin viralliset kotisivut (englanniksi)
Ronald de Kant

Ronald de Kant (30. lokakuuta 1931 Lancaster, Pennsylvania – 22. kesäkuuta 2016) oli yhdysvaltalainen klarinetisti. Hän sai taiteilijadiplomin Juilliard School of Musicista vuonna 1953. Hänen opettajansa siellä oli Daniel Bonade. Opintojensa jälkeen de Kant toimi itse opetustehtävissä laivaston musiikkikoulussa Washington DC:ssa. Vietettyään vuoden Torontossa baletin orkesterin kanssa de Kant oli vuosina 1956–1965 New Orleansin filharmonisen orkesterin ensiklarinetistina. Hän toimi ensiklarinetistina myös Vancouverin sinfoniaorkesterissa (1965–1980) ja Vancouverin CBC-kamariorkesterissa (1967–1983). Hän soitti Santa Fen oopperassa kesäisin 1970–1972.
De Kant toimi kamarimuusikkona muun muassa New Orleansin ja Vancouverin puhallinkvintettien jäsenenä. Hän esiintyi myös solistina orkesterien kanssa. 22. syyskuuta 1968 hän kantaesitti John Weinzweigin Divertimenton nro. 4. Hän levytti Wolfgang Amadeus Mozartin klarinettikvinteton Purcell-jousikvartetin kanssa, Aaron Coplandin klarinettikonserton Vancouverin CBC-kamariorkesterin kanssa ja kamariteoksia Vancouverin puhallinkvintetin kanssa.
De Kant opetti Brittiläisen Kolumbian yliopistossa osa-aikaisesti vuosina 1965–1980 ja täysiaikaisesti 1980–1983. Hän opetti myös muun muassa Vancouverin musiikkiakatemiassa sekä Arizonan osavaltionyliopistossa, jossa hän oli klarinetin professorina 1983–1987. Cincinnatin yliopiston College-Conservatory of Musicissa hän aloitti opettamisen vuonna 1987, ja hänestä tuli siellä puu- ja vaskipuhallinjaoksen puheenjohtaja vuonna 1989.
Lassi Nurila

| Lassi Nurila |
| --- | --- |
 Lassi Nurila Englannin World Cup -kilpailussa vuonna 2015
Henkilötiedot
Syntynyt: 16. lokakuuta 1987 Kälviä
Kansalaisuus:  Suomi
Uran tiedot
Laji:  Radio-ohjattavat taitolennokit
Seura:  Kokkolanseudun RC-lentäjät
Kilpauran kesto:  2002-
Saavutukset
Paras sijoitus maailmancupissa:  1. sija
Paras sijoitus maailmanrankingissa:  1. sija
 Tietolaatikko päivitetty 3.6.2024 
Lassi Nurila (s. 16. lokakuuta 1987 Kälviä) on suomalainen lennokkiurheilija ja maailmanmestari, joka edustaa Kokkolanseudun RC-lentäjiä. Nurilan lennokkiharrastus sai alkunsa vuonna 2000, kun Kälviälle saatiin oma lennokkikenttä. Nurila aloitti harrastuksen Arising Star trainer -lennokkia lennättämällä. Kerhon toiminta Kälviällä oli painottunut vahvasti taitolentoon, jota Nurilakin alkoi harrastaa.
Kilpaura > Uran alku Nordic-luokassa

Nurila osallistui ensimmäiseen kilpailuunsa vuonna 2002 Hämeenkyrön lentokentällä Nordic-luokassa. Saman kesä aikana hän osallistui vielä kahteen muuhun kilpailuun, saavuttaen neljännen sijan Nordic-luokan Suomen Cupissa.
Vuonna 2003 Nurila kilpaili vielä Nordic-luokassa, saavuttaen Suomen Cupin toisen sijan. Samana vuonna hän osallistui myös ensimmäiseen kansainväliseen kilpailuunsa, Pohjoismaidenmestaruuskilpailuihin Jämijärven lentokentällä. Nurila saavutti kilpailuissa Nordic-luokan toisen sijan.
Kilpaura > Siirtyminen kansainväliseen FAI- luokkaan 2004

2004 vuonna Nurila saavutti FAI-luokan SM-pronssia. Junioreiden mestaruuskilpailuissa Moskovassa hän saavutti toisen sija.
Kilpaura > Maailmancup 2014

Vuoden 2014 voitto tuli Nurilalle jopa yllätyksenä. Kilpailuissa järjestettiin yhteensä 14 osakilpailua, joista hän osallistui yhteensä neljään: Belgiassa, Englannissa, Saksassa ja Italiassa. Nurilan menestyksekkääseen kauteen sisältyi kaksi osakilpailujen voittoa, sekä yksi kolmas ja yksi neljäs sija.
Nurila oli harjoittellut lennokkilajin parissa päivittäin. Hän kertoi valmistautuneensa kilpailusuorituksiin erityisesti Oululaisen kilpailutuomarin Esa Eirolan avustuksella.
Kilpaura > EM-hopeaa 2016

Nurila sijoittui elokuussa 2016 Saksan Untermünkheimissa järjestetyissä EM-kilpailuissa hopealle. Nurilan kokonaispisteet olivat 1983,63.
Kilpaura > Euroopanmestaruus 2022

Nurila voitti radio- ohjattavien taitolennokkien Euroopan Mestaruuden Espanjan Zamorassa 21-28.8.2022 käydyssä kilpailussa. Tiukassa kilpailussa ensimmäisen ja toisen sijan välillä oli vain 1,37 pistettä. Nurilan kokonaispisteet olivat 2987,60.
Kilpaura > Maailmanmestaruus 2023

Australian Warwickin MM-kilpailuissa 19-26.8.2023, Nurila voitti ensimmäisenä pohjoismaalaisena RC- taitolennon maailmanmestaruuden.
Maailmancup tulokset > Kokonaiskilpailu

| Kausi | Sijoitus |
| --- | --- |
2010: 14
2011: -
2012: 6
2013: 25
2014: 1
2015: 1
2016: 1
2017: 1
2018: 2
2019: 2
2022: 2
2023: 1